Document ID: 32010D0160

KOMISSION PÄÄTÖS,
annettu 17 päivänä maaliskuuta 2010,
neuvoston direktiivin 82/894/ETY mukaisen eläintaudeista ilmoittamisen kooditetusta muodosta ja koodeista tehdyn päätöksen 2005/176/EY muuttamisesta
(tiedoksiannettu numerolla K(2010) 1585)
(ETA:n kannalta merkityksellinen teksti)
(2010/160/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon eläintaudeista ilmoittamisesta yhteisössä 21 päivänä joulukuuta 1982 annetun neuvoston direktiivin 82/894/ETY (1) ja erityisesti sen 5 artiklan 1 kohdan,
sekä katsoo seuraavaa:
(1)
Direktiivi 82/894/ETY koskee sen liitteessä I lueteltujen eläintautien taudinpurkauksista ilmoittamista.
(2)
Komission päätöksessä 2005/176/EY (2) säädetään direktiivin 82/894/ETY mukaisen eläintaudeista ilmoittamisen kooditetusta muodosta ja koodeista. Kyseisen päätöksen liitteessä X/09 luetellaan Tanskan ja liitteessä X/11 Espanjan eläinlääkintäalueiden koodit.
(3)
Tanska ja Espanja ovat mukauttaneet eläinlääkintäalueidensa nimiä ja rajoja. Alueiden muuttaminen vaikuttaa eläintautien ilmoitusjärjestelmään. Järjestelmässä tällä hetkellä luetellut alueet olisi siksi korvattava uusilla alueilla. Siksi on aiheellista muuttaa päätöksen 2005/176/EY liitteitä X/09 ja X/11.
(4)
Sen vuoksi päätöstä 2005/176/EY olisi muutettava.
(5)
Siirrettyjen tietojen luottamuksellisuuden suojaamiseksi tämän päätöksen liitteitä ei saisi julkaista Euroopan unionin virallisessa lehdessä.
(6)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Muutetaan päätös 2005/176/EY seuraavasti:
1)
Korvataan liite X/09 tämän päätöksen liitteellä I.
2)
Korvataan liite X/11 tämän päätöksen liitteellä II.
2 artikla
Tämä päätös on osoitettu kaikille jäsenvaltioille.
Tehty Brysselissä 17 päivänä maaliskuuta 2010.

Labels: 12
6